b'\n_START_ARTICLE_\nFullgj\xc3\xb8dselproduksjon p\xc3\xa5 Her\xc3\xb8ya\n_START_PARAGRAPH_\nFullgj\xc3\xb8dselproduksjon p\xc3\xa5 Her\xc3\xb8ya er petrokjemisk industri med produksjon av fullgj\xc3\xb8dsel p\xc3\xa5 Her\xc3\xb8ya i Telemark. Norsk Hydro startet fabrikken i 1929 som produserte Norgessalpeter fra flytende ammoniakk fra Rjukan og Notodden.\n_START_SECTION_\nHistorikk\n_START_PARAGRAPH_\nP\xc3\xa5 1930-tallet startet man produksjon av natriumnitrat (Chilesalpeter). I 1938 startet fullgj\xc3\xb8dselproduksjonen (NPK) og det har ogs\xc3\xa5 v\xc3\xa6rt produsert urea og ammoniumnitrat. Fullgj\xc3\xb8dsel, NPK, fremstilles ved Oddaprosessen, hvor mineralet kalsiumfosfat l\xc3\xb8ses i salpetersyre og bearbeides videre til gj\xc3\xb8dsel. _NEWLINE_Produksjonen baserer p\xc3\xa5 nitrogen fra luft og hydrogen fra naturgass som r\xc3\xa5vare. Ved Haber/Bosch-prosessen dannes mellomproduktene ammoniakk og urea._NEWLINE_I 1960-\xc3\xa5rene ble det bygget to ammoniakkfabrikker p\xc3\xa5 Her\xc3\xb8ya, hvor r\xc3\xa5stoffene var olje og gass. Etter dette ble ammoniakkproduksjonen ved elektrolyse p\xc3\xa5 Notodden, Rjukan og Glomfjord stanset._NEWLINE_Norsk Hydros gj\xc3\xb8dselsproduksjon ble senere skilt ut i et eget selskap: Yara.'